Държавен вестник, бр. 17, 2004 г., стр. 7

Б Р О Й  17
Д Ъ Р Ж А В Е Н   В Е С Т Н И К
С Т Р .  7
(4) До създаването на система за издаване и
търговия със зелени сертификати комисията
определя като преференциални цените на елек-
трическата енергия, произведена от централи:
1. използващи възобновяеми енергийни из-
точници, в т. ч. водноелектрически централи с
инсталирана мощност до 10 MВт;
2. с комбинирано производство на топлинна и
електрическа енергия, произведени от всяка цен-
трала на производителя до 50 МВт за един час.
(5) Цените на електрическата енергия по ал. 4
са не по-ниски от  80 на сто от средната продаж-
на цена за битовите потребители в страната за
предходната календарна година.
(6) Комисията определя цените по ал. 4, като
отчита състоянието и тенденциите за разви-
тие на пазара на електрическа енергия, пър-
вичния енергиен източник и при спазване прин-
ципите на чл. 23, ал. 1, т. 2, 3 и 4 от Закона за
енергетиката.
Чл. 20. (1) Цените при продажба на електри-
ческа енергия от обществения доставчик на
обществените снабдители и на непривилегиро-
вани потребители, присъединени към пренос-
ната мрежа, се основават върху необходимите
годишни приходи съгласно чл. 10 и на стойност-
та на услугата съгласно чл. 17.
(2) Цените може да включват компоненти-
те: цена за мощност, цена за енергия и цена за
доставка.
(3) Цената, по която общественият достав-
чик продава електрическа енергия на пренос-
ното и на разпределителните предприятия за
покриване на технологичните разходи по пре-
носа, се основава на разходите на обществе-
ния доставчик за закупуване на електрическа
енергия.
Чл. 21. (1) Цената за услугата по преноса се
основава върху необходимите годишни прихо-
ди съгласно чл. 10 и на стойността на услугата
съгласно чл. 17.
(2) Цената може да включва компонентите:
цена за мощност, цена за енергия и цена за до-
пълнителни услуги и студен резерв.
(3) Преносното предприятие има право да
възстанови чрез цената за пренос одобреното
от комисията ниво на технологичните разходи
по пренос на електрическа енергия.
Чл. 22. (1) Цените при продажба на електри-
ческа енергия от обществен снабдител на непри-
вилегировани потребители, присъединени към
разпределителните мрежи, се основават върху
необходимите годишни приходи съгласно чл. 10
и на стойността на услугата съгласно чл. 17.
(2) Цените може да включват компоненти-
те: цена за мощност, цена за енергия и цена за
снабдяване.
(3) Необходимите приходи се изменят всяка
година от регулаторния период с коефициент за
инфлация, намален с коефициент за ефективност
и с разлики между прогнозни и действителни
показатели за предишни ценови периоди.
Чл. 23. (1) Цената за разпределение на елек-
трическа енергия по разпределителната мрежа
се основава върху необходимите годишни при-
ходи съгласно чл. 10 и на стойността на услуга-
та съгласно чл. 17.
(2) Цената може да включва компонентите:
цена за мощност и цена за енергия.
(3) Необходимите приходи се изменят всяка
година от регулаторния период с коефициент за
инфлация, намален с коефициент за ефективност
и с разлики между прогнозни и действителни
показатели за предишни ценови периоди.
(4) Електроразпределителните предприятия
имат право да възстановяват чрез цената за
разпределение на електрическа енергия опре-
делените от комисията размери на техноло-
гични разходи за съответната разпределител-
на мрежа.
Чл. 24. Цените по чл. 20 и 22 ежегодно се
изменят в съответствие с промените в покупни-
те цени на електрическата енергия.
Чл. 25. (1) Цените за присъединяване на
производители са индивидуални и включват
действителните разходи за изграждане на съо-
ръженията за присъединяване към мрежата на
преносното или разпределителното предприя-
тие. Ако присъединяването на производител
изисква разширение и реконструкция на пре-
носната или разпределителната мрежа, цената
за присъединяването му включва и разходите
за това разширение и реконструкция.
(2) Цената за присъединяване на потребите-
ли се определя по групи потребители в зависи-
мост от заявените максимална мощност и ниво
на напрежение и съответните признати разхо-
ди за групата. Разходите за допълнително обо-
рудване за присъединяване по желание на пот-
ребителя са за негова сметка.
(3) Цените за присъединяване на мрежа на
разпределително предприятие към мрежата на
преносното предприятие са индивидуални и
включват действителните разходи за изграж-
дане на съоръженията за присъединяване към
мрежата на преносното предприятие.
Чл. 26. Цената за продажба на електричес-
ка енергия между съседни обществени снабди-
тели е равна на продажната цена на обществе-
ния доставчик.
Г л а в а  т р е т а
РЕД ЗА ВНАСЯНЕ НА ПРЕДЛОЖЕНИЯ ЗА
УТВЪРЖДАВАНЕ НА ЦЕНИ. УТВЪРЖДА-
ВАНЕ, ОПРЕДЕЛЯНЕ И ИЗМЕНЯНЕ НА
ЦЕНИ
Чл. 27. (1) Енергийните предприятия пода-
ват заявления в комисията по утвърдени от нея
образци за утвърждаване на:
1. необходими приходи и цени, както и всич-
ки свързани с тях показатели и коефициенти
за изменението им по време на регулаторния
период;
2. промяна в тарифната структура;